৩০ শে মে সকাল ১০ টা নাগাদ ঝাড়গ্রাম থেকে খেমাশুলি যাওয়ার রাস্তায় বালিভাসার কাছে ৬ নম্বর জাতীয় সড়কের উপর লরির চাকায় পৃষ্ট হয়ে মৃত এক সাইকেল আরোহী। পুলিশ ও স্থানীয় সুত্রে জানা যায়, মৃতের নাম গুরুচরন পোদ্দার (৪০)। ঝাড়গ্রাম থানার কলসিভাঙা গ্রামের বাসিন্দা। পেশায় দিনমজুর। এদিন সকালে বাড়ি থেকে বেরিয়ে দোকান যাচ্ছিলেন সেই সময় উল্টোদিক থেকে আসা একটি লরি মুখোমুখি ধাক্কা মারে। ঘটনাস্থলে রক্তাক্ত অবস্থায় লুটিয়ে পড়েন গুরুচরন বাবু। ঘটনাস্থলেই মৃত্যু হয় তার। পরে মানিকপাড়া ফাড়ির পুলিশ এসে মৃতদেহ উদ্ধার করে ময়নাতদন্তের জন্য ঝাড়গ্রাম জেলা হাসপাতালে পাঠিয়ে দেন। অন্যদিকে মৃত্যুর খবর কলসিভাঙা গ্রামে পৌছাতে গ্রামে নেমে এসেছে শোকের ছায়া।